CELEX: 32016R0302
Language: ro
Date: 2016-02-25 00:00:00
Title: Regulamentul de punere în aplicare (UE) 2016/302 al Comisiei din 25 februarie 2016 privind clasificarea anumitor mărfuri în Nomenclatura combinată

4.3.2016   
            
            
               RO
            
            
               Jurnalul Oficial al Uniunii Europene
            
            
               L 58/21
            
         REGULAMENTUL DE PUNERE ÎN APLICARE (UE) 2016/302 AL COMISIEI
   din 25 februarie 2016
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului respectiv.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 februarie 2016.
      
         
            Pentru Comisie,
         
         
            pentru președinte
         
         Stephen QUEST
         
            Director general pentru impozitare și uniune vamală
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un articol sub formă de tăbliță de plastic cu dimensiuni de aproximativ 31 cm × 32 cm, cu o suprafață din plastic magnetic lucios pentru desenare și ștergere. Suprafața este înconjurată și fixată de către un cadru din plastic.
                  Pentru desen există un creion din material plastic, cu un vârf metalic, atașat de tăbliță cu un șnur și cu care, prin apăsarea pe tăbliță, se poate desena, se pot scrie litere etc., utilizând proprietățile magnetice ale suprafeței. Există patru ștampile magnetice de dimensiuni reduse, din plastic, în lăcașuri pe cadrul din plastic, cu cifre care pot fi imprimate pe suprafața respectivă.
                  Ștergerea se efectuează prin desprinderea stratului superior din material plastic de cel inferior; mecanismul de desprindere a stratului superior este încorporat în partea de jos a tăbliței de desen și deconectează funcția magnetică.
                  Articolul este destinat divertismentului copiilor.
                  A se vedea imaginea (1).
               
               
                  9503 00 95
               
               
                  Clasificarea se stabilește pe baza regulilor generale 1, 3(a), 3(b) și 6 pentru interpretarea Nomenclaturii combinate și pe baza textelor codurilor NC 9503 00 și 9503 00 95.
                  Clasificarea drept plăci de ardezie și table pentru scris sau desen la poziția 9610 este exclusă, deoarece articolul nu este destinat a fi folosit pentru scris sau desen cu creioane de ardezie, cretă, marcatoare cu vârf de fetru sau alte vârfuri poroase [a se vedea, de asemenea, notele explicative ale Sistemului armonizat (NESA) aferente poziției 9610].
                  Articolul are caracteristicile unei jucării de la poziția 9503. Având în vedere că poziția 9503 oferă descrierea cea mai precisă, clasificarea la poziția 3926, ca alte articole din materiale plastice, este, de asemenea, exclusă.
                  Articolul este un articol compus în sensul regulii generale de interpretare 3(b). Se compune, în principal, din material plastic și o suprafață magnetică, care, împreună, formează un întreg [a se vedea, de asemenea, Notele explicative ale Sistemului armonizat pentru RGI 3(b), (IX)].
                  Cadrul și suprafața sunt realizate din materiale plastice. Componentele din plastic domină și conferă articolului caracterul său esențial în sensul regulii generale de interpretare 3(b).
                  Prin urmare, articolul trebuie clasificat la codul NC 9503 00 95 ca altă jucărie din material plastic.
               
            
         (1)  Imaginea are caracter strict informativ.